Document ID: 31999L0008

ΟΔΗΓΙΑ 1999/8/ΕΚ ΤΗΣ ΕΠΙΤΡΟΠΗΣ της 18ης Φεβρουαρίου 1999 για τροποποίηση της οδηγίας 66/402/ΕΟΚ του Συμβουλίου περί εμπορίας σπόρων δημητριακών προς σπορά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/402/ΕΟΚ του Συμβουλίου, της 14ης Ιουνίου 1996, περί εμπορίας σπόρων δημητριακών προς σπορά (1), όπως τροποποιήθηκε τελευταία από την οδηγία 98/96/ΕΚ (2), και ιδίως το άρθρο 21α,
Εκτιμώντας:
ότι, στην περίπτωση σπόρων προς σπορά triticale (τριτικάλε) που προορίζονται για εμπορία στην επικράτειά τους, τα κράτη μέλη δύνανται να μειώσουν σε 80 % την ελάχιστη βλαστική ικανότητα που απαιτείται στο παράρτημα ΙΙ 7
ότι η δυνατότητα αυτή δεν θα χορηγείται πλέον από την 1η Φεβρουαρίου 2000, σύμφωνα με την προαναφερόμενη οδηγία 7
ότι, σύμφωνα με τις σημερινές επιστημονικές και τεχνικές γνώσεις, φαίνεται δύσκολο να παραχθούν σε ορισμένες περιοχές της Κοινότητας σπόροι τριτικάλε προς σπορά, των οποίων η βλαστική ικανότητα είναι ίση προς αυτή που απαιτείται από το παράρτημα ΙΙ 7
ότι, υπό το φως της εξέλιξης των επιστημονικών και τεχνικών γνώσεων, ενδείκνυται να μειωθεί σε 80 % η ελάχιστη βλαστική ικανότητα καθαρού σπόρου προς σπορά 7
ότι τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής σπόρων προς σπορά και πολλαπλασιαστικού υλικού των γεωργικών, δενδροκηπευτικών και δασικών φυτών προς φύτευση,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Στο παράρτημα ΙΙ μέρος 2 σημείο Α της οδηγίας 66/402/ΕΟΚ στην περίπτωση της triticosecale, τα ψηφία «85», στη στήλη 2 αντικαθίστανται από τα ψηφία «80».
Άρθρο 2
1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Φεβρουαρίου 2000. Τα κράτη μέλη πληροφορούν αμέσως την Επιτροπή.
Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στη παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη ανακοινώνουν στην Επιτροπή τις διατάξεις της εθνικής νομοθεσίας την οποία θεσπίζουν στον τομέα που καλύπτεται από την παρούσα οδηγία.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 18 Φεβρουαρίου 1999.

Labels: 3
17
6